Apstiprinu:

 A.Ādiņš

Dienvidkurzemes novada sporta pārvaldes vadītājs

07.01.2022

“**VIRTUĀLAIS SKRĒJIENS 2022**”

N**OLIKUMS 2022**

Skriešanas brīvība! Nav starta/ finiša, noteikta laika vai vietas! Skrien, soļo, nūjo kur vēlies un kad vēlies!

**Sacensību mērķis:**

Veicināt veselīgu dzīvesveidu, lietderīgi un aktīvi pavadīt brīvo laiku. Sacensībās iesaistīt pēc iespējas vairāk dalībnieku, tādējādi realizējot mērķi par veselības un aktīva dzīvesveida popularizēšanu.

**Organizatori:**

Vaiņodes pagasta pārvalde. Sīkāka informācija pie Vaiņodes sporta organizatora Aināra Pāvila 22014226 vai metodikis@vainode.lv

**Sacensības:**

“Virtuālais skrējiens” ir virtuālas, atraktīvas sacensības, kuras notiek brīvā dabā. Trase nav marķēta. Trases garumu, vietu un laiku katrs dalībnieks nosaka pats. Distanci var noskriet, noiet, nonūjot, nosoļot vai savādākā veidā pieveikt bez papildus aprīkojuma (slidas, skrituļdēlis, divritenis, skrituļslidas vai cita veida sporta aprīkojums). Sacensībās piedalās tikai Dienvidkurzemes novada iedzīvotāji (dalībnieks var nedzīvot ikdienā Dienvidkurzemes novadā, bet dalībniekam jābūt esošajam vai bijušajam Dienvidkurzemes novada iedzīvotājam vai tuvākajam radiniekam (sieva, vīrs, bērni, brālēns, māsīca)).

**Norises vieta un laiks:**

1. Sacensības notiek 2022.gada 22. posmos, laika posmā no 31. janvāra līdz 27. novembrim.
2. Sacensību rezultāti tiek reģistrēti elektroniski. Katrs dalībnieks ir atbildīgs pats par savu rezultātu precizitāti.
3. Starta un finiša vieta – nav definēta.
4. *Sacensību posmi:*
	1. 1. posms 31.01. – 06.02.
	2. 2. posms 14.02. – 20.02.
	3. 3. posms 28.02. – 06.03.
	4. 4. posms 14.03. – 20.03.
	5. 5. posms 28.03. – 03.04.
	6. 6. posms 11.04. – 17.04.
	7. 7. posms 25.04. – 01.05.
	8. 8. posms 09.05. – 15.05.
	9. 9. posms 23.05. – 29.05.
	10. 10. posms 06.06. – 12.06.
	11. 11. posms 20.06. – 26.06.
	12. 12. posms 04.07. – 10.07.
	13. 13. posms 18.07. – 24.07.
	14. 14. posms 01.08. – 07.08.
	15. 15. posms 15.08. – 21.08.
	16. 16. posms 29.08. – 04.09.
	17. 17. posms 12.09. – 18.09.
	18. 18. posms 26.09. – 02.10.
	19. 19. posms 10.10. – 16.10.
	20. 20. posms 24.10. – 30.10.
	21. 21. posms 07.11. – 13.11.
	22. 22. posms 21.10. – 27.11.
5. Kopvērtējuma rezultāti tiks paziņoti pēc 22. posma veikšanas – dažu nedēļu laikā.

**Distances:**

Sacensības notiek nemarķētā trasē un nav vērtējamas kā klasiskās skriešanas sacensības. Nav noteikts trases garums. Dalībniekiem pašiem sev jāsagatavo vēlamā garuma trasi. Rezultātā iet distances garums un uzrādītais laiks. Nelabvēlīgu laika apstākļu dēļ(apledojums, sniegs, lietus utt.) posmi netiek atcelti vai mainīti to datumi.

**Dalībnieki:**

Sacensības notiek šādās grupās:

“Skrējēji” – vīrieši, sievietes – tiek dalīti vecuma grupās : līdz 14 gadu vecumam un 15+

“Soļotāji/Nūjotāji” – vīrieši, sievietes - vecuma grupās netiek dalīti

Piedaloties “Virtuālais skrējiens 2022” dalībnieks:

1. Piedalās sacensībās pēc savas brīvas gribas, apzinoties un izprotot iespējamos riskus, kas ar to saistīti;
2. Apņemas necelt nekāda veida pretenzijas pret sacensību organizatoriem iespējamo traumu gadījumā, kas radušās paša dalībnieka vainas, apstākļu nenovērtēšanas vai pārslodzes dēļ;
3. Pilnībā uzņemas atbildību par savas veselības stāvokli, un tas ir atbilstošs distances veikšanai;
4. Viennozīmīgi piekrīt šim sacensību nolikumam un apņemas to ievērot;
5. Par dalībnieku, kurš nav pilngadīgs, atbildību uzņemas vecāki vai likumīgie aizbildņi.

**Reģistrācija:**

Reģistrācija sacensībām notiek – nosūtot organizatoram/ Vaiņodes pagasta pārvaldes sporta organizatoram Aināram Pāvilam uz mob.tel. 22014226 whatsapp vai metodikis@vainode.lv ekrānšāviņu (screenshot) un pievienojot vārdu, uzvārdu, vecumu un norādot “Virtuālais skrējiens 2022”, kā arī norādot sacensību grupu.

**Pasākuma norise:**

Noteiktajā laika posmā dalībnieks veic sevis izvēlētās distances. Fiksētos rezultātus uztaisot ekrānšaviņu ar veikto skrējienu (OBLIGĀTI! redzamam jābūt datumam (ieteicams), uzrādītajam laikam distancē un distances garums) nosūta organizatoram. Viens posms ilgst vienu nedēļu (7 dienas). Dienā var būt tikai viens fiksētais rezultāts, tā tad vienā posmā max. iesūtītie rezultāti var būt ne vairāk kā 7. Dalībnieki arī tiek aicināti kopā ar uzrādītajiem rezultātiem sūtīt foto, video utt., no saviem skrējiena/ soļojuma/ nūjojuma – pašbilde, kopbilde, ainavas, video no skrējiena trases utt.

**Dalībnieki var izmantot:**

Adidas running app..., nike run club, runkeeper – gps running tracker vai jebkuru citu mobīlā telefona aplikāciju, kura mēra distanci un laiku, kuru dalībnieks pavada distancē.

**Vērtēšana un apbalvošana:**

Tiek vērtēts - veiktā distance un laiks. Primārais ir distance, ja distance ir vienāda tad tikai tiek ņemts vērā distancē pavadītais laiks. Sūtot attēlu ar uzrādīto rezultātu jābūt obligāti redzamam veiktajai distance, pavadītajam laikam un datumam(ieteicams), kad tika veikta distance. Rezultāti netiks izziņoti, pēc katra posma. Tiks tikai nosaukti cilvēki, kuri veikuši visgarāko distanci posmā un viņu rezultāts. Pēc visu 22 .posmu veikšanas tiks savilkti rezultāti tuvāko nedēļu laikā. Pēc rezultātu apkopošanas tiks paziņoti uzvarētāji, un būs pieejami visi uzrādītie rezultāti katrā posmā, katram cilvēkam. Labāko trīs rezultātu īpašnieki katrā grupā, tiks pie piemiņas balvām no Dienvidkurzemes novada Vaiņodes pagasta pārvaldes. Dalībnieks, kurš vēlas uzzināt savu rezultātu sazinās ar organizatoru, lai to uzzinātu.

**Sodi un diskvalifikācijas:**

Dalībnieku var diskvalificēt par jebkādu nesportisku, rupju izturēšanos vai krāpniecisku darbību. Dalībnieki ir atbildīgi par saviem atsūtītā skrējiena datiem. Ja būs atrastas neatbilstības (neatbilstošs ātrums, utt.), organizatori patur sīkāk izmeklēt dalībnieka profilu vai pieprasīt pierādījumus, rupju noteikumu pārkāpšanas gadījumā dalībnieks tiek diskvalificēts un dalībnieka dati tiek izdzēsti no datu bāzes.

**Citi:**

Obligātā ekipējuma nav. Tiek rekomendēts sporta apģērbs, apavi un labs noskaņojums. Video, foto un citu materiālus lūdzam sūtīt pasākuma organizatoram, ja dalībnieks vēlas ar tiem publiski dalīties.

Organizatoriem ir tiesības veikt izmaiņas un papildinājumus sacensību nolikumā bez iepriekšēja brīdinājuma.

**Personas datu apstrāde**

Vaiņodes pagasta pārvalde veic personas datu apstrādi sacensību "VIRTUĀLAIS SKRĒJIENS 2022" (turpmāk - sacensības) ietvaros.

Vaiņodes pagasta pārvalde organizēto sacensību ietvaros veiktās personas datu apstrādes tiesiskais pamats ir Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras).

Vaiņodes pagasta pārvalde, lai īstenotu likumā „Par pašvaldībām” 15.panta pirmās daļas 6.punkta noteikto - veicināt iedzīvotāju veselīgu dzīvesveidu un sportu – organizējot sacensības - vāc, uzkrāj un apkopo sacensību dalībnieku personas datus (vārds, uzvārds, kontaktinformācija, noteiktos gadījumos arī video un foto attēls u.c.), kuri piedalās pašvaldības finansētajos pasākumos (sacensības), lai nodrošinātu caurskatāmību, par to, ka pašvaldības finanšu līdzekļus kultūrai, atpūtas un sporta pasākumiem izmanto ekonomiski un efektīvi[[1]](#footnote-1).

Privātuma atruna nosaka to, kā Vaiņodes pagasta pārvalde apstrādā personas datus sacensību ietvaros.

Personas datu apstrādes pārzinis ir Vaiņodes pagasta pārvalde, reģistrācijas Nr. 90000059071, juridiskā adrese: Raiņa iela 23a, Vaiņode, Vaiņodes nov., LV-3435, t**ālrunis 63464954, e-pasts:** dome@vainode.lv**.**

**Saziņai ar** Vaiņodes pagasta pārvalde **personas datu aizsardzības speciālistu, lūgums rakstīt uz** dati@vainode.lv **.**

Saziņai ar Vaiņodes pagasta pārvaldes sporta organizatoru Aināru Pāvilu, lūgums zvanīt uz 22014226 vai rakstīt uz metodikis@vainode.lv .

• Sacensību dalībnieku personas datu apstrādes mērķis ir sacensību norises nodrošināšana, godalgoto vietu paziņošanai un apbalvošanai, sacensību publicitātes nodrošināšana, kā arī atskaišu sniegšana par sacensību norisi.

• Piesakoties dalībai sacensībās, sacensību dalībnieks un/vai dalībnieka likumiskie pārstāvji apzinās un ir informēti, ka, pamatojoties uz sabiedrības interesēm un pārziņa leģitīmajām interesēm, dalībnieka vārds, uzvārds, vecums un sacensību laikā iegūtie videoieraksti un fotogrāfijas var tikt izmantoti nolikumā noteikto mērķu sasniegšanai, tai skaitā publicēti Vaiņodes pagasta pārvalde sociālajā tīklošanas vietnē *Facebook*, tīmekļvietnē [www.vainode.lv](http://www.vainode.lv) .

• Personas datu saņēmēji vai saņēmēju kategorijas – sociālās tīklošanas vietnes *Facebook* lietotāji un tīmekļvietnes [www.vainode.lv](http://www.vainode.lv) apmeklētāji.

• Datu glabāšanas laiks - personas dati tiks glabāti 2 (divus) mēnešus pēc sacensību kopvērtējumu paziņošanas.

• Sacensību dalībniekiem un/vai dalībnieku likumiskiem pārstāvjiem ir tiesības iebilst vārda, uzvārda videoierakstu un/vai fotogrāfiju publicēšanai, vai iebilst atsevišķiem apstrādes veidiem, informējot par to Vaiņodes pagasta pārvaldes sporta organizatoru Aināru Pāvilu, nosūtot savu lūgumu uz e-pasta adresi metodikis@vainode.lv , norādot sacensību “VIRTUĀLAIS SKRĒJIENS 2022”– dalībnieka identificējošu informāciju (piemēram, fotografēšanas/videoieraksta laiku un izskatu raksturojošu informāciju).

• Sacensību dalībniekam un/vai dalībnieka likumiskajam pārstāvim ir tiesības pieprasīt savu/nepilngadīgās personas (bērna) norādīto personas datu apskati un to labošanu vai dzēšanu Vispārīgajā datu aizsardzības regulā noteiktajos gadījumos.

• Gadījumā, ja konkursa dalībnieks un/vai dalībnieka likumiskie pārstāvji uzskata, ka ir noticis personas datu aizsardzības pārkāpums, konkursa dalībnieks un/vai dalībnieka likumiskie pārstāvji ir tiesīgi vērsties ar pretenziju Datu valsts inspekcijā. Informācija pieejama <https://www.dvi.gov.lv/lv/funkcijas/kontaktinformacija/> .

• Vaiņodes pagasta pārvaldes privātuma politika pieejama: <http://www.vainode.lv/privatuma-politika/?fbclid=IwAR0vOVKB8I6bh8icUOLFZwA0t4Z7AsWipWpUbUzEIB_fr5xOuqARBKStoUQ>

Nolikumu sagatavoja A. Pāvils

1. Likums „Par pašvaldībām” 12. un 15.pants. [↑](#footnote-ref-1)